весели истории за Бай Иван
В малко българско градче на единствения лекар му се наложило да отсъства от работа. Нямало кой друг да го замести, освен възрастния фелдшер бай Иван. Лекарят му казал много да внимава, ако идват пациенти и да ги лекува, само ако е напълно сигурен какво прави. След три дни се върнал и попитал бай Иван как е минало: 
 - Бай Иване, кажи сега, имаше ли пациенти? 
 - Само трима! Първият дойде със страшен запек и аз му дадох рициново масло! 
 - И как си тръгна той? 
 - Ами в началото вървеше бавно, после нещо изведнъж се затича. 
 - А, добре. Значи е помогнало лечението. Ами другите? 
 - Вторият беше пък със силна диария. 
 - И ти какво? 
 - Ами пак рициново масло. 
 - Ужас, как си тръгна той? 
 - Ами първо се затича бързо, ама после махна с ръка и продължи бавно. 
 - Леле бай Иване, какво си направил ти с човека. А третият? 
 - Ами той беше с лош грип, стомашни проблеми и силна кихавица.
 - И ти какво, пак ли рициново масло? 
 - Да.
 - Е, как си тръгна той? 
 - А, той още не си е тръгнал, седи в другата стая, захапал килима и не смее да кихне.